For the Love of a Daughter

"For the Love of a Daughter" (בעברית: למען אהבת הבת) הוא שיר של הזמרת האמריקאית דמי לובאטו, מתוך אלבום האולפן השלישי שלה Unbroken. השיר נכתב על ידי לובאטו והסולן לשעבר של להקת דה אקדמי איז..., ויליאם בקט, בזמן שהפקת השיר בוצעה על ידי טובי גד. השיר יועד במקור להיכלל באלבום האולפן השני של לובאטו Here We Go Again, אך נחשב לנועז מדי לקהל הצעיר שלה באותה התקופה. השיר זכה לשבחים מצד מבקרי המוזיקה, ששיבח רבות את תוכנו הלירי ואת כנותה ופגיעותה של לובאטו בקולה. השיר מתייחס למערכת היחסים המתוחה של לובאטו עם אביה. נכון לחודש אוקטובר 2018 צבר השיר מעל ל-17 מיליון השמעות בפלטפורמת הזרמת המוזיקה ספוטיפיי. השיר הולחן על ידי דמי לובאטו וויליאם בקט, סולן הלהקה האמריקאית דה אקדמי איז.... הוא הופק, עבר מיקס ותוכנת על ידי טובי גד, שסיפק גם את כלי הנגינה בשיר. במקור הוא הוקלט כשיר פופ רוק ונועד להופיע באלבום השני של לובאטו, Here We Go Again, שיצא לאור בשנת 2009. למרות שלא תכננו לכתוב שיר אישי, "שיחה מאוד ארוכה" עם בקט הביאה לכתיבת השיר. עם זאת, לובאטו ומנהליה חשו שנושא השיר יהיה יותר מדי עבור הקהל הצעיר שלה. בראיון למגזין "וומנ'ס וור דיילי" הסבירה לובאטו: ”כשלקחתי צעד אחורה, הבנתי שאני לא אוהב שהנושאים האלה יהיו נושא לדיון בבית של מישהו אחר [על ידי] ילד בן שבע ואמו.” גם כמה שירים "רגשיים" אחרים הוקפאו. מאוחר יותר נכלל השיר שכתבה וביצעה לובאטו באלבום האולפן השלישי שלה, Unbroken, שיצא לאור ב-20 בספטמבר 2011, חודשים ספורים לאחר שלובאטו הודיעה על עזיבתה את הסדרה "תנו לסוני צ'אנס". השיר מתאר את מערכת היחסים של לובאטו עם אביה המנוכר, שאותו כמעט ולא ראתה לאחר שהתגרשו הוריה כשהייתה בת שנתיים. בשיר היא מתחננת בפני אביה "להניח את הבקבוק" ושואלת אותו: "איך היית יכול לדחוף אותי מעולמך, לשקר לבשרך ולדמך, לשים את ידיך על אלה שנשבעת שאהבת?" נרמז במילים "עברו חמש שנים מאז שדיברנו לאחרונה/ואתה לא יכול לקחת בחזרה את מה שלא היה לנו מעולם" המרחק שהוסיף למערכת היחסים המתוחה עם אביה. כתבת מ-Sputnikmusic פירשה את מילות השיר כשיר על מערכת היחסים שלה עם אביה האלכוהוליסט שנראה שלא ראה בה סיבה מספיק טובה להפסיק לשתות ולהיות שם בשבילה כשהיא זקוקה לו. מגזין "Embrace You" הגיב על השיר הזה כ”בהחלט [משאיר אותי] נפעמת; הוא תופס אותי יותר מ"Skyscraper" ומלמד אותי עוד יותר על הנערה שמאחורי המוזיקה.” "רויטרס" שיבחו את השיר כ”נאום מרגש, פגיע וכועס המכוון לאבא שממנו היא כבר מנוכרת.” אתר "AbsolutePunk" ציין כי זה השיר הטוב ביותר באלבום, הגיב על קולה של לובאטו ועל מילות השיר, וציין כי השניים הופכים ”[ל]שיר הכי כובש שלה עד כה, ומציג את המאמצים האמיתיים של המהות של "Unbroken" - להתגבר על כל מכשול ולצאת מכך מאדם טוב יותר.” כתב מ-Sputnikmusic ציין את השיר כאחד מרגעי השיא של האלבום, והעיר שלובאטו ”שרה בכל כך הרבה כנות ותשוקה שהיא באמת נותנת לשיר חיים ומשמעות. זה השיר הכי טוב שלה עד כה וסיום נהדר לאלבום המרגש הזה.” העיתון האינטרנטי "סיאטל פוסט-אינטלג'נסר" שיבח את השיר והעיר שהוא סוגר את האלבום ”בסגנון מדהים ומעורר דמעות”. Shaffer, Jody Jensen (2013). Demi Lovato: Taking Another Chance. Lerner Publications. Kaufman, Amy (23 בספטמבר 2011). "Demi Lovato's rebirth". Los Angeles Times. Tribune Company. נבדק ב-8 באוקטובר 2011. {{cite news}}: (עזרה) Schiller, Mike. "Demi Lovato: Unbroken". PopMatters. PopMatters.com. נבדק ב-24 בדצמבר 2011. {{cite web}}: (עזרה) "Demi Lovato – Unbroken (album review)". Sputnikmusic. Sputnikmusic.com. נבדק ב-24 בדצמבר 2011. {{cite web}}: (עזרה) [Review Demi Lovato’s “Unbroken”], EMBRACE YOU, ‏2011-09-20 (באנגלית) Williams, Chris. "Demi Lovato: split musical personality in Unbroken". Reuters. Thompson Reuters. נבדק ב-24 בדצמבר 2011. {{cite web}}: (עזרה) DeAndrea, Joe. "Demi Lovato – Unbroken – Album Review". AbsolutePunk. AbsolutePunk, LLC. נבדק ב-24 בדצמבר 2011. {{cite web}}: (עזרה) Kitchener, Shaun. "Album Review: Demi Lovato – Unbroken". Trash Lounge. Wordpress. אורכב מ-המקור ב-19 במרץ 2017. נבדק ב-24 בדצמבר 2011. {{cite web}}: (עזרה)